NA VEIKA e sa biu e na i benubenu ni sa vakayagataki oti na lewena, e vakavuna na nona wavokiti Viti ka bau yaco sara kina ki Niusiladi o Varanisese Vanovo na marama yabaki 61 mai na koro o Tovulailai e Nairai, ka a domona mai na kai e na koro ko Navatuyaba mai Toga Naqavoka.
E vakamacalataka o Vanovo ni ratou mai veivakavulici na tabana ni (National Heritage) se na tabana ni vakabulabulataki ni yau e tu vakavolivoliti keda vei ira na marama ni koro oya e na yabaki 1998 e na veika era rawa ni ra rawa i lavo mai kina e na kena vakayagataki na bekabekairaga.
Oti ga oya sa vakavulici sara vei ira na marama na i cakacaka ni taube ka caka mai e na qa ni kai ka vakakina na kena pini kei na sau, oya e na kena dau toni bogi dua na qa ni kai ena soda ka ni siga e tarava e sa na veisau kina na rokana ka biuta saraga mai na rokana dina.
Oti ga oya e ra sa qai talia na marama na wa vau me coriti kina na qa ni kai ka sa veisau tu na rokana, ka vakakina na sau kei na pini ka rava toka e na nodra vinivo na marama me donumaka na dela ni sucudra.
Kuria o Vanovo ni gauna ga e kila kina na veika e vakavulici vei ira, e sa biuta saraga na nona cakacaka, ka sa vakamatanataka sara ga na nodra vuli.
Tomana ni a dau laki volivolitaki toka e na Flea Market e Suva, ka yacova mai na gauna me sa caka vuli wavoki kina e na veikorokoro e na nodratou veivuke na tabana ni National Heritage, ka rawa kina vua me lakova na vei vanua kei na veikorokoro ka se bera ni bau lakova vakadua.
Na gauna oqo e sa volivolitaki tiko ga ma i nona vale o Vanovo ka so na gauane dau bera tale na nona talitali ni sa levu na ota e dau yaco yani.
Vakamacalataka talega o Vanovo ni levu sara na ota e na gauna e dau vakayacori kina na Koniveredi ni Lotu Wesele, baleta ni lewe levu na marama e ra vakayagataka na qa ni kai me nodra pini se i ukuuku ni vinivo.
Tomana o koya ni sega ni yaga na vaqara cakacaka baleta na vurevure ni noda i lavo na kawa i Taukei e ra bini tu ga e na yasa ni noda vale, ka sa qai vo ga me da makututaka na kena qaravi.
Kuria ni gauna e liu e dau viritaki tu ga vakalialia na qa ni kai mai nodratou koro, ia, e na gauna sa rawa mai kina na i lavo, e ra sa dui vunitaka na qana e na gauna e sa vakayagataki kina na lewena.
E liu e dau vei dabibi toka na neitou koro, na gauna e sa biu kina na qa ni kai lala ka qai butuki tiko e na veisiga, e sega tale ni bera ni sa yali na soso, ka vakaissosomitaki e na qele mamaca, e kaya.
Kuria talega o Vanovo ni gauna oqo e sa talia na wa ni taube e na rafia ka vakakina na sau kei na pini, baleta na wa vau e na sega ni dede, sa luca mai ka vakavo ga kevaka e boro vanisi taki.
Sa vakanuinui tu o Vanovo vei ira na marama e nakoro me ra kakua ni beca na cakacaka ni liga oqo, baleta ni sa bau rawa tu kina na i sau ni suka kei na madrai, ka vakakina na veika e lavaki mai e na koro.
E rau sa bula mamarau tiko e na gauna oqo ko Vara kei na nona daulomani, vata kei na 4 na luvedrau ka vakakina na 14 na makubudrauHome | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn